Alsoe als ten vervolge henricx van bullestraten geleyt zijnde
nae des stad recht voir sijn wettich gebreck uut crachte van
scepen brieve van loeven tot alle den goeden beyde have ende
erve goirts wijlen cokart soe wair die gelege sijn met
brieve van des stad gescreve es geweest aen den meye
van libbeke oft zijne stadhoude hem alle de selve goede te
leven ende te doen volgen oft den bringer der voirs br
in zijne name Ende der wed jans wijle breskens
oft zij teg de voirs leverige yet hadde willen alligen dach
van rechte op heden dienen alhier te comparen inde banck
voir meye ende scepen van loeven te bescheyden tot welk
daghe gheen van hen noch pcur van huen weg ende
compareerde den voirs geleydden comparende ende trecht
voirts versuetten Soe hebben de scepen van loeven ter
maniss smeyers yerst aengehoirt hebben nae dien hen behoirl
gebleke en bij rscaipte anthonijs van wynghe meye va libbeke
onder sijn hanteeken de leverige executie ende dat bescheyd
nae inhondt sbriefs voirs gedaen te sijne gewese met vonisse
datmen den voirs geleydden vanden voirs goeden houden
soude inde macht van sijne scepen brieve soe verre het
noch voir hen scepen come es risd
Nie dien ten versucke wout gielijs gescreve es geweest
met brieve van des stad aen jane boechuys porte van
des stadt dair mede hij versocht was den voirs wouten
betalinge te doene van sete peningen die hij hem eysschen
was ende die hij hem weygherde ende voirginck opde
vrijheyt van sijnder poirterie voirs oft dat hij tot eene
seten dage van rechte te mistijde mits verstrikeniss van
genechte op heden dienen come ware inde banck voir
meye ende scepen van loeven om tegen den voirs wouten
rechts te plegen aldair de voirs jan noch niemat van
zijnen wegen den voirs wouten comparende ende
hem bereet geven rechts te plegen Soe hebben de